ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 629/2011 ΤΗΣ ΕΠΙΤΡΟΠΉΣ της 28ης Ιουνίου 2011 σχετικά με την τροποποίηση των αντιπροσωπευτικών τιμών και των ποσών των πρόσθετων εισαγωγικών δασμών για ορισμένα προϊόντα του τομέα της ζάχαρης, που ορίζονται στον κανονισμό (ΕΕ) αριθ. 867/2010 για την περίοδο 2010/11 Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1), Έχοντας υπόψη τον κανονισμό (ΕΚ) αριθ. 951/2006 της Επιτροπής, της 30ής Ιουνίου 2006, για καθορισμό λεπτομερών κανόνων εφαρμογής του κανονισμού (ΕΚ) αριθ. 318/2006 του Συμβουλίου όσον αφορά τις συναλλαγές με τρίτες χώρες στον τομέα της ζάχαρης (2), και ιδίως το άρθρο 36 παράγραφος 2 δεύτερο εδάφιο δεύτερη φράση, Εκτιμώντας τα ακόλουθα: (1) Οι αντιπροσωπευτικές τιμές και τα ποσά των πρόσθετων δασμών που εφαρμόζονται κατά την εισαγωγή λευκής ζάχαρης, ακατέργαστης ζάχαρης και ορισμένων σιροπιών για την περίοδο 2010/11 καθορίστηκαν στον κανονισμό (ΕΕ) αριθ. 867/2010 της Επιτροπής (3). Οι εν λόγω τιμές και δασμοί τροποποιήθηκαν τελευταία με τον εκτελεστικό κανονισμό (ΕΕ) αριθ. 625/2011 της Επιτροπής (4). (2) Τα στοιχεία που έχει στη διάθεσή της, επί του παρόντος, η Επιτροπή οδηγούν στην τροποποίηση των εν λόγω ποσών, σύμφωνα με τους κανόνες και τις λεπτομέρειες που προβλέπονται στον κανονισμό (ΕΚ) αριθ. 951/2006, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Οι αντιπροσωπευτικές τιμές και οι πρόσθετοι δασμοί που εφαρμόζονται κατά την εισαγωγή των προϊόντων τα οποία αναφέρονται στο άρθρο 36 του κανονισμού (ΕΚ) αριθ. 951/2006, που καθορίστηκαν στον κανονισμό (ΕΕ) αριθ. 867/2010 για την περίοδο 2010/11, τροποποιούνται και αναγράφονται στο παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει στις 29 Ιουνίου 2011. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 28 Ιουνίου 2011.

Εμπορικές πράξεις

Εμπορική νομοθεσία


ΑΠΌΦΑΣΗ ΤΟΥ ΣΥΜΒΟΥΛΊΟΥ της 28ης Ιουνίου 2011 περί τροποποίησης της πράξης του Συμβουλίου της 12ης Μαρτίου 1999 για τη θέσπιση των κανόνων του συνταξιοδοτικού ταμείου της Ευρωπόλ (2011/400/ΕΕ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, 'Εχοντας υπόψη τον κανονισμό υπηρεσιακής κατάστασης του προσωπικού της Ευρωπόλ, όπως εγκρίθηκε με την πράξη του Συμβουλίου της 3ης Δεκεμβρίου 1998 («κανονισμός υπηρεσιακής κατάστασης της Ευρωπόλ») (1), και ιδίως το άρθρο 37 παράγραφος 3 του προσαρτήματος 6, Εκτιμώντας τα ακόλουθα: (1) Η απόφαση 2009/371/ΔΕΥ του Συμβουλίου, της 6ης Απριλίου 2009, για την ίδρυση Ευρωπαϊκής Αστυνομικής Υπηρεσίας (Ευρωπόλ) (2) («απόφαση Ευρωπόλ»), αντικαθιστά την πράξη του Συμβουλίου, της 26ης Ιουλίου 1995, για την κατάρτιση της σύμβασης για την ίδρυση Ευρωπαϊκής Αστυνομικής Υπηρεσίας (σύμβαση Εuropol) δυνάμει του άρθρου Κ.3 της συνθήκης για την Ευρωπαϊκή Ένωση (3), από την ημερομηνία εφαρμογής της, δηλαδή από την 1η Ιανουαρίου 2010. (2) Η απόφαση Ευρωπόλ προβλέπει ότι τα μέτρα για την εφαρμογή της σύμβασης Europol καταργούνται με ισχύ από την 1η Ιανουαρίου 2010, εκτός αν προβλέπεται άλλως στην απόφαση Ευρωπόλ. (3) Η απόφαση Ευρωπόλ προβλέπει περαιτέρω ότι ο κανονισμός υπηρεσιακής κατάστασης και άλλα συναφή μέσα εξακολουθούν να ισχύουν για τα μέλη του προσωπικού τα οποία δεν προσλαμβάνονται βάσει του κανονισμού υπηρεσιακής κατάστασης των υπαλλήλων της Ευρωπαϊκής 'Ενωσης και του καθεστώτος που εφαρμόζεται στο λοιπό προσωπικό της Ευρωπαϊκής 'Ενωσης σύμφωνα με το άρθρο 57 παράγραφος 2 της εν λόγω απόφασης. (4) Η απόφαση Ευρωπόλ προβλέπει επίσης ότι ο κανονισμός υπηρεσιακής κατάστασης των υπαλλήλων της Ευρωπαϊκής Ένωσης και του καθεστώτος που εφαρμόζεται στο λοιπό προσωπικό της Ευρωπαϊκής Ένωσης, όπως ορίζεται με τον κανονισμό (ΕΟΚ, Ευρατόμ, ΕΚΑΧ) αριθ. 259/68 (4) εφαρμόζεται στον διευθυντή, στους αναπληρωτές διευθυντές και στο προσωπικό της Ευρωπόλ το οποίο προσλαμβάνεται μετά την 1η Ιανουαρίου 2010. (5) Η απόφαση Ευρωπόλ προβλέπει περαιτέρω ότι όλες οι συμβάσεις εργασίας που έχει συνάψει η Ευρωπόλ κατ’ εφαρμογή της σύμβασης Europol, και οι οποίες ισχύουν την 1η Ιανουαρίου 2010, δεν θίγονται μέχρι την ημερομηνία λήξης τους και δεν μπορούν να ανανεωθούν βάσει του κανονισμού υπηρεσιακής κατάστασης της Ευρωπόλ μετά την ημερομηνία εφαρμογής της απόφασης Ευρωπόλ. (6) Η απόφαση Ευρωπόλ προβλέπει επίσης ότι σε μέλη του προσωπικού τα οποία απασχολούνται βάσει συμβάσεων την 1η Ιανουαρίου 2010 δίδεται η ευκαιρία να συνάψουν σύμβαση έκτακτου υπαλλήλου ή συμβασιούχου υπαλλήλου βάσει του καθεστώτος που εφαρμόζεται στο λοιπό προσωπικό της Ευρωπαϊκής Ένωσης. Ορισμένα μέλη του προσωπικού έχουν κάνει χρήση της δυνατότητας αυτής. (7) Συνεπώς, ο αριθμός των μελών του προσωπικού που απασχολούνται βάσει του κανονισμού υπηρεσιακής κατάστασης της Ευρωπόλ, και, ως εκ τούτου, οι συνεισφορές τους στο συνταξιοδοτικό ταμείο της Ευρωπόλ δυνάμει του άρθρου 37 παράγραφος 1 του προσαρτήματος 6 του κανονισμού υπηρεσιακής κατάστασης της Ευρωπόλ, μειώθηκαν σταθερά, από 1ης Ιανουαρίου 2010, και θα παύσουν μόλις λήξει και η τελευταία σύμβαση εργασίας για την οποία ισχύει ο κανονισμός υπηρεσιακής κατάστασης της Ευρωπόλ. (8) Ως εκ τούτου, η διαχείριση του ταμείου πρέπει να προσαρμοσθεί στον μειωμένο όγκο τόσο των συνεισφορών όσο και των εκταμιεύσεων στις οποίες θα προβεί το ταμείο, μειώνοντας τον αριθμό των μελών του συμβουλίου του ταμείου και τον αριθμό των συνεδριάσεων του. (9) Είναι επίσης εύλογο να περιορισθεί η προσωπική ευθύνη των μελών του συμβουλίου που ενεργούν κατά την εκτέλεση των καθηκόντων τους σε περιπτώσεις βαρείας αμέλειας ή σοβαρών παραβάσεων. (10) Επίσης, οι υποχρεώσεις του ταμείου θα παύσουν ενωρίτερα από ό,τι είχε προβλεφθεί κατά τη σύστασή του. Σε περίπτωση που τα περιουσιακά στοιχεία του ταμείου δεν επαρκούν για την εκπλήρωση των υποχρεώσεών του, ο προϋπολογισμός της Ευρωπόλ θα πρέπει να καλύπτει τις αδυναμίες. Δεδομένης της παρούσας οικονομικής κατάστασης του ταμείου, το ενδεχόμενο αυτό φαίνεται θεωρητικό, λαμβάνοντας επίσης υπόψη ότι η Ευρωπόλ έχει αντασφαλισθεί έναντι των κινδύνων που απορρέουν από την υποχρέωσή της δυνάμει των άρθρων 63 έως 71 του κανονισμού υπηρεσιακής κατάστασης της Ευρωπόλ συνάπτοντας ασφάλιση για τις συντάξεις αναπηρίας και επιζώντος. (11) Η πράξη του Συμβουλίου, της 12ης Μαρτίου 1999, για τη θέσπιση των κανόνων του συνταξιοδοτικού ταμείου της Ευρωπόλ (5), θα πρέπει, επομένως, να τροποποιηθεί αναλόγως. Επίσης, θα πρέπει να επέλθουν και άλλες τεχνικές τροποποιήσεις στην πράξη αυτή που προκύπτουν από την έναρξη ισχύος της απόφασης Ευρωπόλ, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η πράξη του Συμβουλίου, της 12ης Μαρτίου 1999, για τη θέσπιση των κανόνων του συνταξιοδοτικού ταμείου της Ευρωπόλ τροποποιείται ως εξής: 1) Στο άρθρο 1, παρεμβάλλεται το ακόλουθο στοιχείο: «αα) ο όρος “απόφαση Ευρωπόλ” σημαίνει την απόφαση του Συμβουλίου, της 6ης Απριλίου 2009, για την ίδρυση Ευρωπαϊκής Αστυνομικής Υπηρεσίας (6), η οποία αντικαθιστά τη σύμβαση Ευρωπόλ. 2) Στο άρθρο 1, το στοιχείο β) αντικαθίσταται από το ακόλουθο κείμενο: «β) ο όρος “Ευρωπόλ” σημαίνει την Ευρωπαϊκή Αστυνομική Υπηρεσία η οποία ιδρύεται με την απόφαση Ευρωπόλ». 3) Στο άρθρο 1, το στοιχείο ζ) αντικαθίσταται από το ακόλουθο κείμενο: «ζ) ο όρος “διοικητικό συμβούλιο της Ευρωπόλ” δηλώνει το διοικητικό συμβούλιο της Ευρωπόλ, όπως αναφέρεται στο άρθρο 37 παράγραφος 1 της απόφασης Ευρωπόλ». 4) Στο άρθρο 1, προστίθεται το ακόλουθο στοιχείο: «η) ο όρος “επιτροπή του προσωπικού της Ευρωπόλ” δηλώνει την επιτροπή του προσωπικού η οποία συνιστάται σύμφωνα με το άρθρο 4 του κανονισμού υπηρεσιακής κατάστασης ή, σε περίπτωση που παύει να υπάρχει, την επιτροπή του προσωπικού που αναφέρεται στο άρθρο 9 παράγραφος 1 του κανονισμού υπηρεσιακής κατάστασης των υπαλλήλων της Ευρωπαϊκής 'Ενωσης (7). 5) Στο άρθρο 3 παράγραφος 1, το στοιχείο ζ) αντικαθίσταται από το ακόλουθο κείμενο: «ζ) λοιπά έσοδα, συμπεριλαμβανομένων έκτακτων εισφορών που εισπράττει από την Ευρωπόλ κατ’ εφαρμογή του άρθρου 12β». 6) Στο άρθρο 3 παράγραφος 2 στοιχείο δ) απαλείφονται οι λέξεις «ή επιθυμητές». 7) Στο άρθρο 4, η παράγραφος 2 αντικαθίσταται από το ακόλουθο κείμενο: «2. Το συμβούλιο του ταμείου αποτελείται από τέσσερα μέλη.». 8) Στο άρθρο 4, η παράγραφος 3 αντικαθίσταται από το ακόλουθο κείμενο: «3. Από τα τέσσερα μέλη, δύο διορίζονται από το διοικητικό συμβούλιο της Ευρωπόλ, ένα από την Ευρωπόλ, και ένα από την επιτροπή του προσωπικού της Ευρωπόλ. Κάθε μέλος μπορεί να επικουρείται κατά τις συνεδριάσεις του συμβουλίου από δύο το πολύ εμπειρογνώμονες·· τα έξοδα των τυχόν εξωτερικών εμπειρογνωμόνων καλύπτονται από το ταμείο μόνο εάν το αποφασίσει το συμβούλιο.». 9) Στο άρθρο 4 παράγραφος 7, η διατύπωση «ως γραμματέας επιλέγεται πάντοτε κάποιο από τα μέλη που διόρισε η Ευρωπόλ ή η επιτροπή προσωπικού της Ευρωπόλ» αντικαθίσταται από την ακόλουθη διατύπωση «ως γραμματέας επιλέγεται πάντοτε είτε το μέλος που διόρισε η Ευρωπόλ, είτε το μέλος που διόρισε η επιτροπή προσωπικού της Ευρωπόλ.». 10) Στο άρθρο 5, προστίθεται η ακόλουθη παράγραφος: «6. Το συμβούλιο και τα μέλη του εκπροσωπούν τα συμφέροντα όλων των μετεχόντων και τα συμφέροντα της Ευρωπόλ.». 11) Στο άρθρο 6 παράγραφος 1, οι λέξεις «δύο τουλάχιστον φορές» αντικαθίσταται από τις λέξεις «μία τουλάχιστον φορά». 12) Στο άρθρο 7, η παράγραφος 1 αντικαθίσταται από το ακόλουθο κείμενο: «1. Το συμβούλιο μπορεί να λαμβάνει αποφάσεις μόνο εφόσον στη συνεδρίαση παρίστανται ένα τουλάχιστον μέλος διορισμένο από το διοικητικό συμβούλιο της Ευρωπόλ και οι αντιπρόσωποι των λοιπών μερών». 13) Στο άρθρο 8 παράγραφος 1, οι λέξεις «φερεγγυότητας, ρευστότητας, αποδοτικότητας» αντικαθίσταται από τις λέξεις «φερεγγυότητας, ρευστότητας, κερδοφορίας». 14) Στο άρθρο 10, παράγραφος 3, η δεύτερη περίοδος αντικαθίστανται από το ακόλουθο κείμενο: «Προς τον σκοπό αυτό, το συμβούλιο διορίζει έναν ορκωτό λογιστή διαπιστευμένο σύμφωνα με την ισχύουσα ολλανδική νομοθεσία.». 15) Στο άρθρο 10, η παράγραφος 4 αντικαθίσταται από το ακόλουθο κείμενο: «4. Η ετήσια έκθεση διαβιβάζεται στο διοικητικό συμβούλιο της Ευρωπόλ και ελέγχεται από το Ευρωπαϊκό Ελεγκτικό Συνέδριο, σύμφωνα με το άρθρο 43 και το άρθρο 58 παράγραφος 2 στοιχείο α) της απόφασης Ευρωπόλ.». 16) Παρεμβάλλεται το ακόλουθο άρθρο: «Άρθρο 12α Περιορισμός της ευθύνης 1. Τα μέλη του συμβουλίου απαλλάσσονται από οιαδήποτε ευθύνη έναντι απαιτήσεων που αφορούν την εκπλήρωση των καθηκόντων τους, όπως αυτά ορίζονται στο άρθρο 5. 2. Η Ευρωπόλ αποζημιώνει τα μέλη του συμβουλίου έναντι οιωνδήποτε απαιτήσεων για ζημίες που υπέστησαν οι μετέχοντες στο ταμείο και/ή άλλα ενδιαφερόμενα μέρη κατά την εκτέλεση των καθηκόντων τους, όπως αυτά ορίζονται στο άρθρο 5. 3. Κατά παρέκκλιση από τις παραγράφους 1 και 2 του παρόντος άρθρου, τα μέλη του συμβουλίου φέρουν ευθύνη σε περιπτώσεις βαρείας αμέλειας ή σοβαρών παραβάσεων, που περιλαμβάνουν την απάτη, τη διαφθορά, την υπεξαίρεση χρημάτων και την κλοπή, χωρίς ωστόσο να περιορίζονται σε αυτές.». 17) Παρεμβάλλεται το ακόλουθο άρθρο: «Άρθρο 12β Παρακολούθηση των περιουσιακών στοιχείων του ταμείου 1. Πέραν της έκθεσης που υποβάλλεται σύμφωνα με το άρθρο 10, το συμβούλιο εκπονεί, ανά τρίμηνο, οικονομική έκθεση παρακολούθησης του ποσοστού κάλυψης του ταμείου. Σε περίπτωση που το ποσοστό κάλυψης είναι μικρότερο του ορίου που ορίζεται στο άρθρο 132 του ολλανδικού Ρensioenwet, το συμβούλιο διενεργεί αξιολόγηση κινδύνου προκειμένου να εκτιμηθούν οι πιθανότητες να υπάρξει αφερεγγυότητα του ταμείου κατά τα πέντε επόμενα δημοσιονομικά έτη. Τα αποτελέσματα υποβάλλονται στο διοικητικό συμβούλιο της Ευρωπόλ και στον διευθυντή της Ευρωπόλ, και αναφέρουν τα αίτια, τα προτεινόμενα προληπτικά μέτρα, τις αναμενόμενες δημοσιονομικές εξελίξεις και την υπολογιζόμενη ανάγκη ρευστότητας για κάθε δημοσιονομικό έτος για το οποίο απαιτούνται έκτακτες εισφορές από την Ευρωπόλ. 2. Παρά τη δυνατότητα να διαλυθεί το ταμείο σύμφωνα με το άρθρο 13, η Ευρωπόλ καλύπτει τυχόν αδυναμίες σε περίπτωση που τα περιουσιακά στοιχεία του συνταξιοδοτικού ταμείου της Ευρωπόλ δεν επαρκούν για την εκπλήρωση των υποχρεώσεών του, εξαιρουμένων των υποχρεώσεων που καλύπτονται από τα συστήματα αντασφάλισης της Ευρωπόλ.». 18) Στο άρθρο 13, η παράγραφος 1 αντικαθίσταται από το ακόλουθο κείμενο: «1. Το ταμείο συνιστάται για αόριστη διάρκεια. Διαλύεται μόνο με ομόφωνη απόφαση του Συμβουλίου. Η απόφαση αυτή λαμβάνεται βάσει πρότασης του διοικητικού συμβουλίου της Ευρωπόλ, η οποία υποβάλλεται κατόπιν ακρόασης του συμβουλίου». 19) Το άρθρο 14 καταργείται. Άρθρο 2 Η παρούσα απόφαση αρχίζει να ισχύει την επομένη της έκδοσής της. Λουξεμβούργο, 28 Ιουνίου 2011.

Κοινωνική ασφάλιση

Κοινωνική προστασία

ΚΟΙΝΩΝΙΚΑ ΘΕΜΑΤΑ


ΑΠΌΦΑΣΗ ΤΟΥ ΣΥΜΒΟΥΛΊΟΥ της 28ης Ιουνίου 2011 για τη θέση που πρέπει να λάβει η Ευρωπαϊκή Ένωση στο πλαίσιο της μεικτής διαχειριστικής επιτροπής για τα θέματα υγειονομικής και φυτοϋγειονομικής προστασίας που συστάθηκε βάσει της συμφωνίας σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Χιλής, αφετέρου, όσον αφορά την τροποποίηση του προσαρτήματος V σημείο A του παραρτήματος IV της εν λόγω συμφωνίας (Κείμενο που παρουσιάζει ενδιαφέρον για τον ΕΟΧ) (2011/449/ΕΕ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη συνθήκη για τη λειτουργία της Ευρωπαϊκής Ένωσης, και ιδίως το άρθρο 168 παράγραφος 4 στοιχείο β), σε συνδυασμό με το άρθρο 218 παράγραφος 9, Έχοντας υπόψη την πρόταση της Ευρωπαϊκής Επιτροπής, Εκτιμώντας τα ακόλουθα: (1) Με την απόφαση 2005/269/ΕΚ (1), το Συμβούλιο ενέκρινε, εξ ονόματος της Κοινότητας, τη σύναψη της συμφωνίας σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Χιλής, αφετέρου (εφεξής καλούμενη «συμφωνία σύνδεσης». (2) Το παράρτημα IV της συμφωνίας σύνδεσης περιέχει συμφωνία περί μέτρων υγειονομικής και φυτοϋγειονομικής προστασίας (ΥΦΠ) που ισχύουν στο εμπόριο ζώων και ζωικών προϊόντων, φυτών, φυτικών προϊόντων και άλλων αγαθών, και για την καλή διαβίωση των ζώων (εφεξής καλούμενη «συμφωνία ΥΦΠ ΕΕ-Χιλής»). (3) Σύμφωνα με το άρθρο 16 παράγραφος 2 στοιχείο γ) της συμφωνίας ΥΦΠ ΕΕ-Χιλής, η μεικτή διαχειριστική επιτροπή για θέματα ΥΦΠ, εφεξής καλούμενη «μεικτή διαχειριστική επιτροπή», η οποία συστάθηκε με το άρθρο 89 παράγραφος 3 της συμφωνίας σύνδεσης είναι αρμόδια για την τροποποίηση, με απόφαση, των προσαρτημάτων I έως XII της συμφωνίας ΥΦΠ ΕΕ-Χιλής. (4) Το προσάρτημα V σημείο A της συμφωνίας ΥΦΠ ΕΕ-Χιλής θα πρέπει να περιλαμβάνει τομείς ή υποτομείς προτεραιότητας με σειρά προτεραιότητας, για τους οποίους μπορεί να αναγνωρισθεί ισοδυναμία. (5) Η Δημοκρατία της Χιλής επιθυμεί να εφαρμόσει μη προβλεπόμενη από τη σχετική ενωσιακή νομοθεσία επεξεργασία μεταποίησης στα δίθυρα μαλάκια. (6) Προκειμένου να αξιολογηθεί η δυνατότητα της προτεινόμενης επεξεργασίας μεταποίησης να εξασφαλίσει το ίδιο επίπεδο προστασίας του καταναλωτή με αυτό που επιτυγχάνεται από την προβλεπόμενη από την ενωσιακή νομοθεσία επεξεργασία, κρίνεται σκόπιμο να αξιολογηθεί η ισοδυναμία των δύο επεξεργασιών. (7) Σύμφωνα με το άρθρο 7 παράγραφος 4 δεύτερο εδάφιο της συμφωνίας ΥΦΠ ΕΕ-Χιλής, για την έναρξη διαβουλεύσεων με στόχο την αξιολόγηση της ισοδυναμίας απαιτείται η προηγούμενη τροποποίηση του προσαρτήματος V σημείο Α της συμφωνίας ΥΦΠ ΕΕ-Χιλής για τον καθορισμό τομέων ή υποτομέων προτεραιότητας. Ο τομέας «προϊόντα αλιείας» μαζί με τον υποτομέα «δίθυρα μαλάκια» θα πρέπει, συνεπώς, να ενταχθούν στον κατάλογο προτεραιοτήτων του εν λόγω προσαρτήματος. (8) Για τον σκοπό αυτό, η Ένωση θα πρέπει να λάβει τη θέση που εκτίθεται στο συνημμένο σχέδιο απόφασης της μεικτής διαχειριστικής επιτροπής σχετικά με την τροποποίηση του προσαρτήματος V σημείο Α του παραρτήματος IV της συμφωνίας σύνδεσης, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η θέση που θα λάβει η Ευρωπαϊκή Ένωση στο πλαίσιο της μεικτής διαχειριστικής επιτροπής για τα θέματα υγειονομικής και φυτοϋγειονομικής προστασίας της συμφωνίας (εφεξής καλούμενη «μεικτή διαχειριστική επιτροπή», η οποία συστάθηκε με τη συμφωνία σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Χιλής, αφετέρου, όσον αφορά την τροποποίηση του προσαρτήματος V σημείο A της συμφωνίας ΥΦΠ ΕΕ-Χιλής βασίζεται στο σχέδιο απόφασης της μεικτής διαχειριστικής επιτροπής που επισυνάπτεται στην παρούσα απόφαση. Άρθρο 2 Η απόφαση της μεικτής διαχειριστικής επιτροπής σχετικά με την τροποποίηση του προσαρτήματος V σημείο Α της συμφωνίας ΥΦΠ ΕΕ-Χιλής δημοσιεύεται στην Επίσημη Εφημερίδα της Ευρωπαϊκής Ένωσης αμέσως μετά την έκδοσή της. Άρθρο 3 Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης. Λουξεμβούργο, 28 Ιουνίου 2011.

Διεθνείς συμφωνίες

ΔΙΕΘΝΕΙΣ ΣΧΕΣΕΙΣ

Πολιτική για την υγεία


ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 628/2011 ΤΗΣ ΕΠΙΤΡΟΠΉΣ της 28ης Ιουνίου 2011 σχετικά με τον καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1, Εκτιμώντας τα ακόλουθα: Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει στις 29 Ιουνίου 2011. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 28 Ιουνίου 2011.

Κοινή Αγροτική Πολιτική Ευρωπαϊκής Ένωσης (ΟΠ.Ε.Κ.Ε.Π.Ε.)

Υπουργείο Γεωργίας

Γεωργική νομοθεσία

ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ


ΑΠΌΦΑΣΗ ΤΟΥ ΣΥΜΒΟΥΛΊΟΥ της 28ης Ιουνίου 2011 για την έναρξη της αυτοματοποιημένης ανταλλαγής δεδομένων σχετικά με τις άδειες κυκλοφορίας οχημάτων (ΑΚΟ) στη Σλοβενία (2011/387/ΕΕ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη την απόφαση 2008/615/ΔΕΥ του Συμβουλίου, της 23ης Ιουνίου 2008, σχετικά με την αναβάθμιση της διασυνοριακής συνεργασίας, ιδίως όσον αφορά την καταπολέμηση της τρομοκρατίας και του διασυνοριακού εγκλήματος (1), και ιδίως το άρθρο 25, Έχοντας υπόψη την απόφαση 2008/616/ΔΕΥ του Συμβουλίου, της 23ης Ιουνίου 2008, για την εφαρμογή της απόφασης 2008/615/ΔΕΥ σχετικά με την αναβάθμιση της διασυνοριακής συνεργασίας, ιδίως όσον αφορά την καταπολέμηση της τρομοκρατίας και του διασυνοριακού εγκλήματος (2), και ιδίως το άρθρο 20 και το κεφάλαιο 4 του παραρτήματος, Εκτιμώντας τα ακόλουθα: (1) Σύμφωνα με το πρωτόκολλο σχετικά με τις μεταβατικές διατάξεις, το οποίο προσαρτάται στη συνθήκη για την Ευρωπαϊκή Ένωση, στη συνθήκη για τη λειτουργία της Ευρωπαϊκής Ένωσης και στη συνθήκη για την ίδρυση της Ευρωπαϊκής Κοινότητας Ατομικής Ενέργειας, τα έννομα αποτελέσματα των πράξεων των θεσμικών οργάνων, των λοιπών οργάνων και των οργανισμών της Ένωσης που εκδίδονται πριν από την έναρξη ισχύος της συνθήκης της Λισαβόνας διατηρούνται έως ότου οι πράξεις αυτές καταργηθούν, ακυρωθούν ή τροποποιηθούν κατ’ εφαρμογή των συνθηκών. (2) Ως εκ τούτου εφαρμόζεται το άρθρο 25 της απόφασης 2008/615/ΔΕΥ και το Συμβούλιο οφείλει να αποφασίζει ομόφωνα εάν τα κράτη μέλη έχουν εφαρμόσει τις διατάξεις του κεφαλαίου 6 της εν λόγω απόφασης. (3) Το άρθρο 20 της απόφασης 2008/616/ΔΕΥ προβλέπει ότι οι αποφάσεις που αναφέρονται στο άρθρο 25 παράγραφος 2 της απόφασης 2008/615/ΔΕΥ λαμβάνονται βάσει έκθεσης αξιολόγησης η οποία βασίζεται σε ερωτηματολόγιο. Όσον αφορά την αυτοματοποιημένη ανταλλαγή δεδομένων σύμφωνα με το κεφάλαιο 2 της απόφασης 2008/615/ΔΕΥ, η έκθεση αξιολόγησης πρέπει να βασίζεται σε επίσκεψη αξιολόγησης και σε πιλοτική εφαρμογή. (4) Σύμφωνα με το κεφάλαιο 4 σημείο 1.1 του παραρτήματος της απόφασης 2008/616/ΔΕΥ, το ερωτηματολόγιο που εκπονείται από την αρμόδια ομάδα εργασίας του Συμβουλίου αφορά καθεμία από τις αυτοματοποιημένες ανταλλαγές δεδομένων και πρέπει να απαντηθεί από ένα κράτος μέλος μόλις κρίνει ότι πληροί τις προϋποθέσεις για την ανταλλαγή δεδομένων της συγκεκριμένης κατηγορίας. (5) Η Σλοβενία έχει συμπληρώσει το ερωτηματολόγιο για την προστασία δεδομένων και το ερωτηματολόγιο σχετικά με τις άδειες κυκλοφορίας οχημάτων (ΑΚΟ). (6) Η Σλοβενία έχει πραγματοποιήσει με τις Κάτω Χώρες επιτυχή πιλοτική εφαρμογή, προκειμένου να αξιολογηθούν τα αποτελέσματα του ερωτηματολογίου ΑΚΟ. (7) Έχει πραγματοποιηθεί επίσκεψη αξιολόγησης στη Σλοβενία και έχει καταρτισθεί από την ομάδα αξιολόγησης Βελγίου/Κάτω Χωρών έκθεση σχετικά με την εν λόγω επίσκεψη, η οποία έχει προωθηθεί στην αρμόδια ομάδα εργασίας του Συμβουλίου, προκειμένου να αξιολογηθεί το ερωτηματολόγιο ΑΚΟ. (8) Έχει υποβληθεί στο Συμβούλιο συνολική έκθεση αξιολόγησης, στην οποία συνοψίζονται τα αποτελέσματα του ερωτηματολογίου, της επίσκεψης αξιολόγησης και της πιλοτικής εφαρμογής ΑΚΟ, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Για τους σκοπούς της αυτοματοποιημένης αναζήτησης αδειών κυκλοφορίας οχημάτων, η Σλοβενία έχει εφαρμόσει πλήρως τις γενικές διατάξεις σχετικά με την προστασία δεδομένων του κεφαλαίου 6 της απόφασης 2008/615/ΔΕΥ και δικαιούται να λαμβάνει και να παρέχει προσωπικά δεδομένα σύμφωνα με το άρθρο 12 της εν λόγω απόφασης από την ημερομηνία έναρξης ισχύος της παρούσας απόφασης. Άρθρο 2 Η παρούσα απόφαση αρχίζει να ισχύει την ημέρα της έκδοσής της. Λουξεμβούργο, 28 Ιουνίου 2011.

Πηγή δικαίου


ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 625/2011 ΤΗΣ ΕΠΙΤΡΟΠΉΣ της 27ης Ιουνίου 2011 σχετικά με την τροποποίηση των αντιπροσωπευτικών τιμών και των ποσών των πρόσθετων εισαγωγικών δασμών για ορισμένα προϊόντα του τομέα της ζάχαρης, που ορίζονται στον κανονισμό (ΕΕ) αριθ. 867/2010 για την περίοδο 2010/11 Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1), Έχοντας υπόψη τον κανονισμό (ΕΚ) αριθ. 951/2006 της Επιτροπής, της 30ής Ιουνίου 2006, για καθορισμό λεπτομερών κανόνων εφαρμογής του κανονισμού (ΕΚ) αριθ. 318/2006 του Συμβουλίου όσον αφορά τις συναλλαγές με τρίτες χώρες στον τομέα της ζάχαρης (2), και ιδίως το άρθρο 36 παράγραφος 2 δεύτερο εδάφιο δεύτερη φράση, Εκτιμώντας τα ακόλουθα: (1) Οι αντιπροσωπευτικές τιμές και τα ποσά των πρόσθετων δασμών που εφαρμόζονται κατά την εισαγωγή λευκής ζάχαρης, ακατέργαστης ζάχαρης και ορισμένων σιροπιών για την περίοδο 2010/11 καθορίστηκαν στον κανονισμό (ΕΕ) αριθ. 867/2010 της Επιτροπής (3). Οι εν λόγω τιμές και δασμοί τροποποιήθηκαν τελευταία με τον εκτελεστικό κανονισμό (ΕΕ) αριθ. 601/2011 της Επιτροπής (4). (2) Τα στοιχεία που έχει στη διάθεσή της, επί του παρόντος, η Επιτροπή οδηγούν στην τροποποίηση των εν λόγω ποσών, σύμφωνα με τους κανόνες και τις λεπτομέρειες που προβλέπονται στον κανονισμό (ΕΚ) αριθ. 951/2006, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Οι αντιπροσωπευτικές τιμές και οι πρόσθετοι δασμοί που εφαρμόζονται κατά την εισαγωγή των προϊόντων τα οποία αναφέρονται στο άρθρο 36 του κανονισμού (ΕΚ) αριθ. 951/2006, που καθορίστηκαν στον κανονισμό (ΕΕ) αριθ. 867/2010 για την περίοδο 2010/11, τροποποιούνται και αναγράφονται στο παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει στις 28 Ιουνίου 2011. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 27 Ιουνίου 2011.

Εμπορικές πράξεις

Εμπορική νομοθεσία